Когато говорим за достатъчно добър бюджетен вариант върхът се заема от стъклокерамичните котлони. Те предлагат много добро качество, сравнително бързо затопляне и лесно почистване. Затова към момента представляват и най-разпространения вид котлони и съответно плотове за вграждане.
Ако търсите професионално изпълнение вариантите на газ са вашето решение. Професионалните готвачи използват именно газови котлони, тъй като те предлагат своеобразен естествен начин на затопляне, тъй като на практика се готви на огън. Освен това при тях топлината може да бъде контролирана при висока чувствителност, което е още едно предимство при готвене на по-сложни ястия.
Ако се притеснявате да използвате газови уреди или предпочитате да не се налага да сменяте бутилки, но не се отказвате от професионалното изпълнение – вашият правилен избор са индукционните котлони. Те са изключително безопасни и осигуряват буквално моментално загряване.